เทศบัญญัติเทศบาลตำบลท่าช้างเทศบัญญัติเทศบาลตำบลท่าช้างเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลท่าช้างอำเภอบางกล่ำ จังหวัดสงขลาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลท่าช้าง โดยความเห็นชอบของสภาเทศบาลตำบลท่าช้างและผู้ว่าราชการจังหวัดสงขลา จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลท่าช้าง เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในท้องที่เขตเทศบาลตำบลท่าช้าง อำเภอบางกล่ำจังหวัดสงขลา พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองหาดใหญ่จังหวัดสงขลา ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๑๔ และแนวเขตทางรถไฟสายใต้ (กรุงเทพฯ -ปาดังเบซาร์) ฟากใต้ด้านตะวันออก จดเส้นขนานระยะ ๖ เมตร กับคลองอู่ตะเภาฝั่งตะวันตกด้านใต้ จดเส้นตรงที่ลากจากบริเวณที่ถนนสายบางนาบรรจบกับถนนสาธารณะไม่ปรากฏชื่อไปทางทิศตะวันออกเฉียงเหนือ ระยะประมาณ ๖๐๐ เมตร จนบรรจบกับคลองอู่ตะเภา ถนนสาธารณะไม่ปรากฏชื่อฟากเหนือ คลองวาด ฝั่งเหนือ และสำนักสงฆ์ท่าท้อนด้านตะวันตก จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๓ และเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๑๔(๒) ด้านเหนือ จดเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันออก จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๓ด้านใต้ จดคลองวาดฝั่งเหนือด้านตะวันตก จดแนวเขตเทศบาลตำบลท่าช้าง ด้านตะวันตกบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดถนนสาธารณะไม่ปรากฏชื่อฟากใต้ และเส้นตรงที่ลากจากบริเวณที่ถนนสายบางนาบรรจบกับถนนสาธารณะไม่ปรากฏชื่อไปทางทิศตะวันออกเฉียงเหนือ ระยะประมาณ ๖๐๐ เมตร จนบรรจบกับคลองอู่ตะเภาด้านใต้ จดคลองวาดฝั่งตะวันตก และฝั่งเหนือด้านตะวันตก จดถนนเลียบคลอง ร.๑ ฝั่งตะวันออกฟากตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๓,๐๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)และเส้นขนานระยะ ๑,๕๐๐ เมตรกับศูนย์กลางทางหลวงแผ่นดินหมายเลข ๔๑๔ด้านตะวันออก จดแนวเขตเทศบาลตำบลท่าช้าง ด้านตะวันออกและแนวเขตทางรถไฟสายใต้ (กรุงเทพฯ - ปาดังเบซาร์) ฟากตะวันออกด้านใต้ จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔๑๔ เส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๓ และเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันตก จดแนวเขตเทศบาลตำบลท่าช้าง ด้านตะวันตกทั้งนี้ ยกเว้นมัสยิดนุรุลอิสลาม (บ้านตีนคลอง) โรงเรียนบ้านโคกเมามัสยิดยำอียาตุลอิสลามียะฮ์ (โคกเมาตก) โรงเรียนวัดเนินพิชัย และวัดเนินพิชัยบริเวณที่ ๔ หมายความว่าพื้นที่ในบริเวณที่อยู่ในเส้นขนานระยะ ๖ เมตร กับริมฝั่งคลองอู่ตะเภาทั้งนี้ บริเวณที่ ๑ บริเวณที่ ๒ บริเวณที่ ๓ และบริเวณที่ ๔ ปรากฏรายละเอียดตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บรักษาน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) โรงกำจัดมูลฝอย(๗) โรงฆ่าสัตว์(๘) โรงซื้อขายเศษวัสดุ(๙) สุสานและฌาปนสถานตามกฎหมายว่าด้วยสุสานและฌาปนสถาน(๑๐) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๑๑) คลังสินค้า(๑๒) อาคารที่ใช้ประโยชน์เพื่อสวนสนุก(๑๓) อาคารที่ใช้ประโยชน์เพื่อการแข่งรถ(๑๔) อาคารที่ใช้ประโยชน์เพื่อการแข่งม้า(๑๕) โรงมหรสพตามกฎหมายว่าด้วยการควบคุมอาคาร(๑๖) สถานบริการตามกฎหมายว่าด้วยสถานบริการข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชน(๒) สถานที่บรรจุก๊าซและสถานที่เก็บก๊าซ ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บรักษาน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) โรงกำจัดมูลฝอย(๗) โรงฆ่าสัตว์(๘) โรงซื้อขายเศษวัสดุ(๙) สุสานและฌาปนสถานตามกฎหมายว่าด้วยสุสานและฌาปนสถาน(๑๐) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๑๑) คลังสินค้า(๑๒) อาคารที่ใช้ประโยชน์เพื่อสวนสนุก(๑๓) อาคารที่ใช้ประโยชน์เพื่อการแข่งรถ(๑๔) อาคารที่ใช้ประโยชน์เพื่อการสนามแข่งม้าข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชนและโรงงานที่ประกอบกิจการเกี่ยวกับอุตสาหกรรมการแปรรูปการเกษตรขั้นต้นและอยู่ห่างจากชายฝั่งทะเลไม่น้อยกว่า ๕๐๐ เมตร(๒) สถานที่ที่ใช้ในการเก็บรักษาน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) โรงแรมตามกฎหมายว่าด้วยโรงแรม(๔) โรงมหรสพตามกฎหมายว่าด้วยการควบคุมอาคาร(๕) สถานบริการตามกฎหมายว่าด้วยสถานบริการ(๖) อาคารอยู่อาศัยประเภทห้องแถว ตึกแถว หรือบ้านแถว(๗) อาคารพาณิชย์ประเภทห้องแถวหรือตึกแถว(๘) อาคารอยู่อาศัยประเภทอาคารชุด หอพัก หรืออาคารอยู่อาศัยรวมการก่อสร้างอาคารในบริเวณที่มีระยะห่างจากศูนย์กลางทางหลวงแผ่นดินหมายเลข๔๓ และทางหลวงแผ่นดินหมายเลข ๔๑๔ ข้างละ ๑๐๐ เมตร ห้ามมิให้บุคคลใดก่อสร้างอาคารดังต่อไปนี้ด้วย(๑) โรงงานทุกประเภทตามกฎหมายว่าด้วยโรงงาน(๒)สถานที่ที่ใช้ในการเก็บรักษาน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) โรงกำจัดมูลฝอย(๔) โรงฆ่าสัตว์(๕) โรงซื้อขายเศษวัสดุ(๖) สุสานและฌาปนสถานตามกฎหมายว่าด้วยสุสานและฌาปนสถาน(๗) คลังสินค้า(๘) อาคารที่ใช้ประโยชน์เพื่อสวนสนุก(๙) อาคารที่ใช้ประโยชน์เพื่อการแข่งขัน(๑๐) โรงแรมตามกฎหมายว่าด้วยโรงแรม(๑๑) โรงมหรสพตามกฎหมายว่าด้วยการควบคุมอาคาร(๑๒) สถานบริการตามกฎหมายว่าด้วยสถานบริการ(๑๓) อาคารอยู่อาศัยประเภท อาคารชุด หอพัก หรืออาคารอยู่อาศัยรวม(๑๔) อาคารอยู่อาศัยประเภทห้องแถว ตึกแถว หรือบ้านแถว(๑๕) อาคารพาณิชย์ประเภทห้องแถวหรือตึกแถวข้อ ๗ ภายในบริเวณที่ ๔ห้ามบุคคลใดก่อสร้างอาคารทุกประเภทเว้นแต่เป็นอาคารที่ใช้ประโยชน์เพื่อนันทนาการหรือเกี่ยวข้องกับนันทนาการการดำรงรักษาสภาพแหล่งน้ำและคุณภาพสิ่งแวดล้อมบริเวณโดยรอบหรือเกี่ยวข้องกับการเพาะปลูก และเพื่อการคมนาคมทางน้ำ หรือการสาธารณูปโภคข้อ ๘ ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ และข้อ ๗ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ และข้อ ๗ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ ให้นายกเทศมนตรีตำบลท่าช้างรักษาการตามเทศบัญญัตินี้ประกาศณ วันที่ ๑ ตุลาคม พ.ศ. ๒๕๕๖วิทยา ทิพย์มณีนายกเทศมนตรีตำบลท่าช้าง[เอกสารแนบท้าย]๑. แผนที่ท้ายเทศบัญญัติเทศบาลตำบลท่าช้าง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลท่าช้าง อำเภอบางกล่ำ จังหวัดสงขลา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๘ ธันวาคม๒๕๕๖อังศุมาลี/ผู้ตรวจ๑๘ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๘๒ ง/หน้า ๖๑/๑๖ ธันวาคม ๒๕๕๖